Pîranê elewîyan, îdarekar, endam û Hemserekanê Komeleya Elewîyan a Demokratîke  (DAD) bi wesîleya menga Muharremî Baba Munzur zîyaret kerd û çirayî vistî ta.
Qiseykerdoxan vera projeyê peyzajî yê Çimeyanê Munzurî nêrazîbîyayîşê xo mojna û vat: ''Ziwan, kultur û cografyaya ma yenê talankerdene. Wa projeyê peyzajî cade bêro vindartene.
Hemserekanê DADî Saîme Topçu û Musa Kuluyî endam û îdarekaran reyde Jîyargeyê Ana Fatma zî zîyaret kerd û çirayî vistî ta.
Hemsereka DADî Saîme Topçu jîyarge de wina dua kerd: ''Ya Ana Fatma ma kewtî a rewşe ke ewladê to bîyî bênûr û bêpîr. Bawerîya ma ya Rêya Heqî, ziwan û kulturê ma na cografya de talan benê. Ti ma rehm û şefqatê xo ra dûr megêre.''
Nîyazî ra dima loqmayî ameyî vilakerdene.
